Huishulpe moet nou geregistreer wordArgieffoto Werkgewers word nou verplig om hul huiswerkers by die Vergoedingskommissaris te registreer aangesien huiswerkers voortaan die reg het om vergoeding te eis vir beserings en siektes wat hulle aan diens opdoen. Huiswerkers word voortaan deur die Wet op Vergoeding vir Beroepsbeserings en -siektes gedek. Dié aankondiging is deur die vergoedingskommissaris, Vuyo Mafata, in die Staatskoerant gepubliseer. Luidens die Staatskoerant sluit die vergoeding wat aan huiswerkers betaalbaar is vir beroepsbeserings en -siektes dieselfde voordele in wat aan alle ander beseerde werknemers betaalbaar is. Voordele betaalbaar sluit onder meer in tydelike ongeskiktheid wat geld in gevalle waar ’n werknemer vir vier of meer dae afgeboek is. Die voordeel kan vir tot 24 maande betaalbaar wees. Wat permanente ongeskiktheid betref, is ’n lompsom ook betaalbaar aan ŉ werknemer met ŉ finale mediese verslag van ’n dokter wat aandui dat die werknemer nie van die siekte of besering gaan herstel nie. Vergoeding is ook betaalbaar aan ’n werknemer se afhanklikes indien hy of sy dood is weens besering of siekte aan diens. Die volgende dokumente moet deur werkgewers ingedien word vir registrasie van hul huiswerkers. Aansoeke om registrasie kan na [email protected] of [email protected] gestuur word.